Κυβέρνηση Πέτρου Βούλγαρη Αύγουστος 1945

Η Κυβέρνηση Πέτρου Βούλγαρη Αυγούστου 1945 (Αύγουστος - Οκτώβριος 1945) διαδέχτηκε την προηγούμενη κυβέρνηση του ίδιου Πρωθυπουργού. Αρχές Αυγούστου, ο αρχηγός του κόμματος των Φιλελευθέρων, Θεμιστοκλής Σοφούλης, πρότεινε σε δημόσια ομιλία του, το σχηματισμό κυβέρνησης όλων των κομμάτων, «Κυβέρνηση Εθνικού Συνασπισμού» όπως την ονόμασε - κυβέρνηση πολιτικά ισχυρότερη από μια υπηρεσιακή, που θα ήταν ικανή να αντιμετωπίσει και να κατευνάσει το ταραγμένο κλίμα της περιόδου. Επί της προτάσεως πήραν θέση όλα τα πολιτικά κόμματα και ο Αντιβασιλέας Δαμασκηνός ξεκίνησε συνομιλίες προκειμένου να διερευνήσει τις επιλογές που υπήρχαν. Αν και τα κόμματα του κέντρου λίγο - πολύ συμφώνησαν σε μια κυβέρνηση συνασπισμού, η αντίθεση του Λαϊκού κόμματος και του Γεωργίου Παπανδρέου (που δεν ήθελε συγκυβέρνηση με το Κ.Κ.Ε.) οδήγησε τον Αντιβασιλέα στην απόφαση για παράταση της θητείας της υπηρεσιακής κυβέρνησης Βούλγαρη. Η πολιτική αυτή κρίση έκλεισε με έναν μικρής έκτασης, υπουργικό ανασχηματισμό. Το ζήτημα του δημοψηφίσματος και των βουλευτικών εκλογών ήταν τα κυρίαρχα θέματα της πολιτικής ατζέντας το φθινόπωρο του 1945. Μετά την επίσκεψη του Δαμασκηνού στο Λονδίνο και τις συνομιλίες του με τη νέα βρετανική κυβέρνηση του Κλέμεντ Άττλη, τον Σεπτέμβριο, ακόμα ένας όρος της συμφωνίας της Βάρκιζας καταστρατηγήθηκε. Αποφασίστηκε η διεξαγωγή πρώτα των εκλογών (και μάλιστα για Αναθεωρητική και όχι Συντακτική Βουλή, όπως είχε αρχικά συμφωνηθεί) και κατόπιν διεξαγωγή του δημοψηφίσματος για το Πολιτειακό. Ο Πρωθυπουργός, αφού καθόρισε τελικά ως ημέρα διεξαγωγής των εκλογών την 20ή Ιανουαρίου 1946, υπέβαλλε την οριστική παραίτηση της κυβέρνησής του στις 10 Οκτωβρίου 1945, επικαλούμενος την έλλειψη στήριξης από τα πολιτικά κόμματα. Τις επόμενες ημέρες, ο Αντιβασιλέας (διευθυντής του πολιτικού γραφείου του οποίου ήταν τότε ο Γιώργος Σεφέρης) συναντήθηκε με όλους τους πολιτικούς αρχηγούς, αλλά δεν κατέστη δυνατή οποιαδήποτε κυβερνητική συνεργασία. Ο Δαμασκηνός τότε ανέλαβε προσωρινά και την πρωθυπουργία, για να δώσει τέλος στο κυβερνητικό αδιέξοδο.

 «Πρωθυπουργός» - («Πρόεδρος του υπουργικού συμβουλίου»): αντιναύαρχος Πέτρος Βούλγαρης «Αντιπρόεδρος υπουργικού συμβουλίου» : Κυριάκος Βαρβαρέσος- παραιτήθηκε την 1η Σεπτεμβρίου«Υφυπουργός παρά τω Πρωθυπουργώ»: Γεώργιος Λαμπρινόπουλος «Επί των Εξωτερικών υπουργός»: Πέτρος Βούλγαρης- αντικαταστάθηκε στις 18 Αυγούστου 1945 από τον Ιωάννη Πολίτη«Επί των Εξωτερικών υφυπουργός»: Μιχαήλ Τσαμαδός- παραιτήθηκε στις 22 Αυγούστου«Επί του Τύπου και Πληροφοριών υφυπουργός» του Υπουργείο Εξωτερικών: προσωρινά, Μιχαήλ Πεσμαζόγλου- αντικαταστάθηκε στις 18 Αυγούστου 1945 από τον Βασίλειο Δενδραμή«Επί των Εσωτερικών υπουργός» : Πέτρος Βούλγαρης- αντικαταστάθηκε στις 30 Αυγούστου από τον Πέτρο Γουναράκη«Επί των Εσωτερικών υφυπουργός» : Σπυρίδων Γεωργούλης- παραιτήθηκε στις 30 Αυγούστου - αντικαταστάθηκε στις 5 Σεπτεμβρίου, προσωρινά, από τον Δημήτριο Μαχά«Επί της Δημοσίας Ασφαλείας υφυπουργός» του υπουργείου Εσωτερικών «Επί της Δικαιοσύνης υπουργός» : προσωρινά, Γρηγόριος Κασιμάτης- αντικαταστάθηκε στις 18 Αυγούστου 1945 από τον Βασίλειο Κυριακόπουλο«Επί της Παιδείας και Θρησκευμάτων υπουργός»: Γεώργιος Ν. Οικονόμου «Επί της Εθνικής Οικονομίας υπουργός» : Ιωάννης Παρασκευόπουλος- αντικαταστάθηκε στις 4 Σεπτεμβρίου από τον Παναγιώτη Μαυρίκη«Επί των Οικονομικών υπουργός» : Γεώργιος Μαντζαβίνος «Επί των Οικονομικών υφυπουργός» : Μιχαήλ Πεσμαζόγλου «Επί των Δημοσίων έργων υπουργός»: Ανάργυρος Δημητρακόπουλος «Επί των Μεταφορών υπουργός»: προσωρινά, Γεώργιος Λαμπρινόπουλος- αντικαταστάθηκε στις 18 Αυγούστου 1945 από τον Δημήτριο Μαχά«Επί της Γεωργίας υπουργός»: Παναγιώτης Κουτσομητόπουλος «Επί των Ταχυδρομείων, Τηλεγράφων και Τηλεφώνων υπουργός»: προσωρινά, Ανάργυρος Δημητρακόπουλος- αντικαταστάθηκε στις 18 Αυγούστου από τον Χρήστο Λούη«Επί της Υγιεινής υπουργός» : Βασίλειος Βοΐλας «Επί της Κοινωνικής Προνοίας υπουργός» : Γρηγόριος Κασιμάτης «Επί της Κοινωνικής Προνοίας Υπηρεσιακός υφυπουργός» : Κωνσταντίνος Καμπάς «Επί της Υπηρεσίας Παλινοστήσεως Προσφύγων Υπηρεσιακός υφυπουργός» στο Υπουργείο Κοινωνικής Προνοίας : Αλέξανδρος Λεβίδης «Επί του Εφοδιασμού υπουργός»: Κυριάκος Βαρβαρέσος- παραιτήθηκε την 1η Σεπτεμβρίου - αντικαταστάθηκε στις 4 Σεπτεμβρίου από τον Ιωάννη Παρασκευόπουλο«Επί του Εφοδιασμού υφυπουργός» : Ιερώνυμος Πίντος- παραιτήθηκε την 1η Σεπτεμβρίου«Επί της Εργασίας υπουργός» : Ανδρέας Ζάκκας «Επί των Στρατιωτικών υπουργός»: Πέτρος Βούλγαρης- αντικαταστάθηκε στις 22 Αυγούστου από τον Αλέξανδρο Μερεντίτη«Επί των Ναυτικών υπουργός» : Πέτρος Βούλγαρης «Επί της Εμπορικής Ναυτιλίας υπουργός: Σπυρίδων Μάτεσις «Επί της Εμπορικής Ναυτιλίας υφυπουργός»: «Επί των Ναυτικών Υπηρεσιακός υφυπουργός» : «Επί της Αεροπορίας υπουργός»: Πέτρος Βούλγαρης «Επί της Αεροπορίας Υπηρεσιακός υφυπουργός» : Γεώργιος Αλεξανδρής«Υπουργός - Γενικός Διοικητής Βορείου Ελλάδος»: Αλέξανδρος Μερεντίτης- παραιτήθηκε στις 11 Αυγούστου«Υφυπουργός - Γενικός Διοικητής Ηπείρου» : Γεώργιος Οικονομόπουλος «Υφυπουργός - Γενικός Διοικητής Δυτικής Μακεδονίας» : Χριστόφορος Νάλτσας «Υφυπουργός - Γενικός Διοικητής Ανατολικής Μακεδονίας» : Επαμεινώνδας Κυπριάδης «Υφυπουργός - Γενικός Διοικητής Κεντρικής Μακεδονίας» : Χαράλαμπος Φραγκίστας «Υφυπουργός - Γενικός Διοικητής Θράκης» : Χαράλαμπος Ρουχωτάς